एलएलबी फैमिली लॉ का पेपर रद्द अब तीन मार्च ली जाएगी परीक्षा
रांची | रांचीयूनिवर्सिटी में एलएलबी फर्स्ट सेमेस्टर फैमिली लॉ पेपर की फिर से परीक्षा आयोजित की जाएगी। इसकी तिथि बुधवार को घोषित कर दी गई है। परीक्षा नियंत्रक डॉ. आशीष कुमार झा ने बताया कि फैमिल लॉ पेपर की पुनर्परीक्षा तीन मार्च को आयोजित की जाएगी। परीक्षा मोरहाबादी स्थित बेसिक साइंस भवन के पीजी फिजिक्स डिपार्टमेंट होगी। पुनर्परीक्षा दिन के एक बजे से चार बजे तक होगी। गौरतलब है कि एलएलबी फर्स्ट सेमेस्टर के फेमिली लॉ पेपर की परीक्षा आठ फरवरी को हुई थी। परीक्षार्थियों ने कहा कि फर्स्ट सेमेस्टर की परीक्षा सेकेंड सेमेस्टर के सवाल पूछे गए थे। जवाब उन्हें आता नहीं था, इसलिए अधिकतर स्टूडेंट्स ने सादी उत्तर पुस्तिकाएं जमा कर दीं। वहीं कुछ छात्रों ने जो मन में आया, वही जवाब लिख दिया था। परीक्षार्थियों द्वारा लिखित आवेदन देने के बाद आरयू के एग्जाम बोर्ड ने फिर से परीक्षा लेने के प्रस्ताव को स्वीकृति दी।
hin_Deva hin_Deva